**Kárpáti Tibor: Sárkánybál**

Évfolyam: 2. o.

Tantárgy: magyar, vizuális kultúra

*Feladatok:*

1. **Szavak gyűjtése**

- Mi jut eszetekbe, ha a „sárkánybál” szót halljátok? Gyűjtsetek szavakat!

2. Szavak segítségével **történet kitalálása**

Szavak: bál, szörnyeteg, szikrát vet, nóta, forgatag, tánc, vár, márvány padló

* Szavak mondatba foglalása
* **Körmese**- labdaadogatással mese alkotása

3. **Versírás** csoportban, verssorok utolsó szavának megadásával

4. **Ismerkedés a verssel** - tanítói bemutatással

Megfigyelési szempont:

- Figyeljétek meg, az általunk írt vers miben hasonlít az eredetire?

5. **Beszélgetés:** Képzeld el, meghívót kapsz egy ilyen bálra! Elmennél rá? Miért?

6. **Dramatikus játék**:

- Képzeld el, hogy te egy kíváncsi gyerek vagy, szeretnéd megnézni milyen egy sárkánybál!

Játsszátok el mozdulatokkal a következőket:

- Odalépkedsz óvatosan a várhoz, ahol a bált tartják. Benézel a kulcslyukon. Elámulsz azon, amit látsz.

- Hirtelen egy sárkány megfogja a vállad. Megijedsz. Állj mozdulatlanul! Ha megérintem a vállad, mondd ki mire gondolhatsz , abban a pillanatban!

7. **Rajzoljátok le a sárkánybált**, mintha egy kulcslyukon keresztül látnátok! A gyerekek előrajzolt lapot kapnak, amin egy kulcslyuk van.